open-index/open-wikipedia-markdown huggingface dataset:
יאניק קרסקו

**יאניק פריירה קרסקו** (באנגלית: **Yannick Ferreira Carrasco**; נולד ב-4 בספטמבר 1993 באיקסל שבבלגיה) הוא כדורגלן בלגי המשחק בעמדת הקיצוני באל שבאב ריאד מליגת העל הסעודית ובנבחרת בלגיה.

## קריירה
קרסקו נולד בעיר איקסל שבבלגיה להורים ממוצא פורטוגזי וספרדי, החל לשחק כדורגל במספר מועדונים קטנים בבלגיה מהם התקדם לראסינג גנק. בשנת 2010, כשהוא מסיים את דרכו בקבוצת הנוער של ראסינג גנק עבר קרסקו לצרפת וחתם במונקו. ב-30 ביולי 2012, ערך קרסקו את הופעת הבכורה שלו במדי מונקו וגם כבש את שער הבכורה שלו בקבוצה בניצחון 0–4 על טור בליגה השנייה בצרפת. ב-13 באפריל 2013 כבש קרסקו צמד שערים בניצחון מונקו 0–2 על אוסר. בעונתו הראשונה בקבוצה, רשם קרסקו 27 הופעות ושישה שערים כשמונקו עלתה בחזרה לליגה 1.

ב-5 באוקטובר 2013, כבש קרסקו את שער הבכורה שלו בליגה 1 בניצחון 1–2 על סנט אטיין. ב-20 באוקטובר, כבש קרסקו צמד שערים בתיקו 2-2 של מונקו עם סושו.

ב-25 בפברואר 2015, כבש קרסקו את השער השלישי בניצחון 1–3 של מונקו על ארסנל בשלב שמינית גמר ליגת האלופות.

ב-10 ביולי 2015, חתם קרסקו לחמש שנים באתלטיקו מדריד ששילמה עבורו למונקו 20 מיליון אירו.

ב-18 באוקטובר 2015, כבש קרסקו את שער הבכורה שלו במדי אתלטיקו מדריד בניצחון 0–2 על ריאל סוסיאדד. ב-15 באוקטובר 2016, הבקיע שלושער ראשון בקריירה בניצחון 1–7 על גרנדה. ב-28 במאי 2016 כבש קרסקו את שער השוויון של קבוצתו, בדקה ה-80, מול ריאל מדריד, במסגרת משחק גמר ליגת האלופות. היה זה השער הראשון של שחקן בלגי בגמר ליגת האלופות.

בעונת 2016/2017 ביסס את עצמו קרסקו כשחקן הרכב באתלטיקו מדריד, ב-21 באוקטובר 2016 האריך קרסקו את חוזהו עד לשנת 2022 וסעיף שחרורו עלה ל-100 מיליון אירו.

ב-26 בפברואר 2018, הודיעה אתלטיקו מדריד על מכירתו לעולה החדשה בסין, דליאן ייפאנג תמורת 30 מיליון יורו.

ב-31 בינואר 2020 חזר קרסקו לאתלטיקו מדריד והושאל עד לסוף העונה. ב-8 בספטמבר חזר באופן רשמי לאתלטיקו בחוזה לארבע שנים.

## קריירה בינלאומית
קרסקו ערך את הופעת הבכורה שלו בנבחרת בלגיה במרץ 2015 כשעלה כמחליף בדקה ה-69 בניצחון נבחרתו 0–5 על נבחרת קפריסין במסגרת מוקדמות יורו 2016, גם בטורניר עצמו הוא נכלל בסגל הנבחרת כאשר את שער הבכורה שלו כבש בשלב שמינית הגמר בתחרות בניצחון 0–4 על הונגריה.

קרסקו גם נכלל בסגל הנבחרת במונדיאל 2018 בו הגיעה נבחרתו עד למקום השלישי.

נכלל בסגל נבחרת בלגיה לטורניר מונדיאל 2022.

נכלל בסגל נבחרת בלגיה לטורניר יורו 2024.

## חיים אישיים
קרסקו נולד לאב פורטוגלי ולאם ספרדייה. אביו עזב את המשפחה כשיניק היה עדיין ילד, והשאיר את אמו, כרמן לגדל אותו ואת אחיו מיילן לבד. יש לו שני אחים למחצה הצעירים ממנו, הוגו וסיליה.

ב-2017 התחתן קרסקו עם מיס בלגיה לשעבר, נומי הפארט.

## תארים
#### אתלטיקו מדריד
* לה ליגה: 2020/2021
;מונקו
* אליפות ליגת המשנה בצרפת: 2012/2013

;נבחרת בלגיה
* מונדיאל 2018: מקום שלישי

## קישורים חיצוניים

## הערות שוליים

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלני ראסינג גנק
קטגוריה:כדורגלני מונקו
קטגוריה:כדורגלני אתלטיקו מדריד
קטגוריה:כדורגלני דאליין ייפאנג
קטגוריה:כדורגלני א-שבאב (ריאד)
קטגוריה:כדורגלני נבחרת בלגיה
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים בלגים בצרפת
קטגוריה:ספורטאים זרים בסין
קטגוריה:ספורטאים בלגים בספרד
קטגוריה:ספורטאים זרים בערב הסעודית
קטגוריה:בלגים שנולדו ב-1993
גלקסיית המחוגה

**גלקסיית המחוגה** (נקראת גם **ESO 97-G13**) היא גלקסיה ספירלית אשר נמצאת בקבוצת הכוכבים מחוגה והיא אחת מהגלקסיות הקרובות ביותר לשביל החלב. הגלקסיה נמצאת רק 4 מעלות מתחת למישור הגלקטי ומרוחקת 13 מיליון שנות אור משביל החלב. הגלקסיה נמצאת תחת שינויים סוערים, כמו טבעות גז אשר נפלטות ממנה. הטבעת החיצונית ביותר נמצאת במרחק של 700 שנות אור ממרכז הגלקסיה והטבעת הפנימית ביותר נמצאת במרחק של 130 שנות אור ממרכז הגלקסיה. למרות שהגלקסיה ניתנת לצפייה בעזרת טלסקופ קטן, היא לא התגלתה עד שנת 1977, מכיוון שהיא נמצאת קרוב מאוד למישור הגלקטי של שביל החלב באזור שמוסתר על ידי אבק גלקטי מה שמקשה מאוד על הצפייה בה. הגלקסיה מסווגת כגלקסיית סיפרט מסוג II והיא אחת הגלקסיות הפעילות הקרובות ביותר לגלקסיית שביל החלב, מה שהופך אותה ליעד למחקר בנושא של גלקסיות פעילות. ככל הנראה הגלקסיה רחוקה מעט יותר מהגלקסיה קנטאור A ואינה שייכת לקבוצת קנטאור A.

בגלקסיית המחוגה התרחשה סופרנובה 1996cr אשר זוהתה רק אחרי יותר מעשור בצילום של טלסקופ החלל צ'נדרה.

גלקסיית המחוגה היא אחת מתוך 12 גלקסיות גדולות אשר מקיפות את הקבוצה המקומית ומכונות "מועצת הענקים", האחרות הן מאפיי 1, מאפיי 2, IC 342, גלקסיית הפסל, M64, M81, M82, M83, M94, NGC 4945 וקנטאור A.

## קישורים חיצוניים

* 

## הערות שוליים

מחוגה
קטגוריה:קבוצת הכוכבים מחוגה
מחוגה
בסיליסקיים

**בסיליסקיים** (שם מדעי: Corytophanidae) היא משפחה בת 11 מינים של לטאות החיות ביערות הגשם של אמריקה הדרומית ושל אמריקה המרכזית וצפונה עד מקסיקו.

משפחה זו היא קרובה רחוקה של האיגואנות ושל הזיקיות והמינים בה בעלי "כתר" על ראשם ועל צידי גופם הירוקים או החומים. הם חיים בטבע לצד גופי מים גדולים כמו נהרות או אגמים וכשמגיע טורף הם יכולים לרוץ על המים על ידי אצבעותיהם הגדולות ולא לשקוע, אם כי הם יודעים גם לצלול ולשחות בעת הצורך. אורכם יכול להגיע עד 90 ס"מ ומשקלם ל-500 גרם.

## מיון
*משפחת **בסיליסקיים** (Corytophanidae)
**סוג בסיליסק (*Basiliscus*)
***מין בסיליסק ירוק (*Basiliscus plumifrons*).
***מין בסיליסק מצוי (*Basiliscus basiliscus*).
***מין בסיליסק מערבי (*Basiliscus galeritus*).
***מין בסיליסק חום (*Basiliscus vittatus*).
**סוג *Corytophanes*
***מין *Corytophanes cristatus*
***מין *Corytophanes hernandesii*
***מין *Corytophanes percarinatus*
**סוג *Laemanctus*
***מין *Laemanctus longipes*
***מין *Laemanctus serratus*

## גלריה

קובץ:ZOO Brno19 Basiliscus plumifrons.JPG
קובץ:Common Basilisk (Basiliscus basiliscus).jpg|בסיליסק מצוי
קובץ:Corytophanes cristatus (Rara Avis).jpg
קובץ:Serpentarium Blankenberge Laemanctus longipes 30042015.jpg


## קישורים חיצוניים

*
קטגוריה:בעלי חיים שתוארו ב-1843
קטגוריה:טקסונים שתוארו בידי לאופולד פיטזינגר
קטגוריה:דמויי איגואנה
ליפיצן

**ליפיצן** (בסלובנית: **Lipicanec - ליפיצאנץ**) הוא גזע סוסים שפותח באזור הכפר ליפיצה, שברמת קראס, כיום בסלובניה.

מקורו של גזע סוסים זה הוא בסוסים האנדלוסיים, שהיו מבוקשים מאוד באירופה. כאשר נאסר בספרד ייצוא הסוסים האנדלוסיים, החליטה ממלכת הבסבורג לפתח תחליף וכך נוסדה הלהקה הראשונה בליפיצה, בשנת 1580. מקום הגידול נבחר בשל היותו דומה לנוף אנדלוסיה, מקורם של הסוסים האנדלוסיים. הגזע הליפיצני מורכב משמונה קווי דם: פלוטו (Pluto), קונברסנו (Conversano), מאסטוזו (Maestoso), פאבורי (Favory), נאפוליטאנו (Neapolitano), סינגלאווי (Siglavy), טוליפאן (Tulipan) ואינצ'יטאטו (Incitato) - השמות הם שמות הסוסים הזכריים, שמהם התחיל קו הדם.

הליפיצן נחשב לבלרינה של עולם הסוסים בשל היכולות הפיזיות שלהם, קלות אילופם ויופיים, והם מועדפים בקרקסים ורכיבה אמנותית. בדרך כלל ליפיצן נולד עם עור כהה, שחור או חום, ועורו הולך ומתבהר במהלך השנים עד הגיעו לאפור בהיר.

סוסי הליפיצן מופיעים במופעים מרהיבים לפני קהל ב"בית הספר הספרדי לרכיבה" בווינה. סיפור הצלתם במלחמת העולם השנייה מתואר בסרט "נס הסוסים הלבנים".

## ראו גם
*נס הסוסים הלבנים

## קישורים חיצוניים

* 
* 
* Lipizzan International Federation-LIF 
* Cai de legendă, lipiţanii de la Sâmbăta de Jos 

קטגוריה:גזעי סוסים
הופלוצרטיים

**הופלוצרטיים** (שם מדעי: Hoplocercidae) היא משפחה בת 22 מינים של לטאות מסדרת הקשקשאים, וקרובה רחוקה של האיגואנות.

לטאות אלה שוכנות עצים ביערות הגשם של אמריקה הדרומית ואמריקה המרכזית. הן מזכירות במראם איגואנה קטנה, בעלת ראש קטן ומפרש עור גדול מתחת לצווארם. לטאות אלה קטנות ביותר ורק לעיתים רחוקות גודלן עולה מעל 16 ס"מ. מזונם העיקרי של מינים אלו הוא חרקים גדולים וחלקם ניזונים על טרמיטים.

## מיון
במשפחה זו 3 סוגים:

*משפחת **הופלוצרטיים** (Hoplocercidae)
**סוג לטאת עצים (*Enyalioides*)
***מין *Enyalioides altotambo*
***מין *Enyalioides anisolepis*
***מי*ן Enyalioides azulae*
***מין *Enyalioides binzayedi*
***מין *Enyalioides cofanorum*
***מין *Enyalioides heterolepis* 
***מין לטאת עצים אמזונית (*Enyalioides laticeps*)
***מין *Enyalioides microlepis* 
***מין *Enyalioides oshaughnessyi*
***מין *Enyalioides palpebralis*
***מין *Enyalioides praestabilis*
***מין *Enyalioides rubrigularis*
***מין *Enyalioides rudolfarndti*
***מין *Enyalioides sophiarothshildae*
***מין *Enyalioides touzeti*
**סוג ומין יחיד *Hoplocercus spinosus*
**סוג *Morunasaurus*
***מין *Morunasaurus annularis*
***מין *Morunasaurus groi*
***מין *Morunasaurus peruvianus*

## קישורים חיצוניים

קטגוריה:דמויי איגואנה
ג'יילן בראון

**ג'יילן בראון** (באנגלית: **Jaylen Brown**; נולד ב-24 באוקטובר 1996) הוא כדורסלן אמריקאי, המשחק בקבוצת בוסטון סלטיקס מליגת ה-NBA. גובהו 1.98 מטרים והוא משחק בעמדות הסמול פורוורד והקלע.

## תיכונים ומכללות
בראון נולד וגדל בעיר מרייטה שבג'ורג'יה, ולמד ב"תיכון ג'וזף וילר" המקומי. בעונת ה שלו הוביל את קבוצת הכדורסל של תיכון וילר לאליפות ליגת התיכונים הבכירה של ג'ורג'יה. במשחק הגמר קלע בראון 22 נקודות, מתוכן 10 ברבע האחרון, ודייק בשתי זריקות עונשין פחות משנייה לסיום המשחק, שהעניקו לקבוצתו את הניצחון בתוצאה 59–58. בסיום העונה זומן להשתתף במשחק מקדונלד'ס אול-אמריקן היוקרתי, בו קלע 9 נקודות והוריד 6 ריבאונדים.

לאחר מכן עבר בראון לחוף המערבי של ארצות הברית כדי ללמוד באוניברסיטת קליפורניה בברקלי, ושיחק עבור קבוצת הכדורסל שלה במשך שנה אחת. בעונתו היחידה בקליפורניה רשם ממוצעים של 14.6 נקודות, 5.4 ריבאונדים ו-2.0 אסיסטים למשחק. בסיום אותה עונה הודיע על כוונתו לוותר על המשך לימודיו באוניברסיטה ולהעמיד עצמו לבחירה בדראפט ה-NBA 2016.

## קריירה ב-NBA

### בוסטון סלטיקס
בראון נבחר בבחירה השלישית של דראפט ה-NBA לשנת 2016, על ידי קבוצת בוסטון סלטיקס. בעונתו הראשונה ב-NBA רשם ממוצעים של 6.6 נקודות ו-2.8 ריבאונדים למשחק כשחקן ספסל, ובסיום העונה נבחר לחמישיית הרוקיז השנייה של העונה.

בעונתו השנייה ב-NBA הציג שיפור משמעותי כשהפך לשחקן חמישייה קבוע, והיה הקלע השני בקבוצתו עם 14.5 נקודות בממוצע למשחק. בפלייאוף 2018 קלע בראון 18.0 נקודות למשחק ועזר לסלטיקס להעפיל לשלב גמר המזרח, בו הפסידו לקליבלנד קאבלירס בתוצאה 3–4.

באוקטובר 2019 חתם על הארכת חוזה בבוסטון ל-4 עונות נוספות, החל מעונת , עבור כ-115 מיליון דולר. בעונת  קבע שיאי קריירה של 20.3 נקודות, 6.4 ריבאונדים ו-2.1 אסיסטים בממוצע למשחק, והעפיל עם הסלטיקס לגמר המזרח בפלייאוף, בפעם השלישית בקריירה. לאורך הפלייאוף המשיך להצטיין, עם ממוצעים של 21.8 נקודות ו-7.5 ריבאונדים למשחק, אך קבוצתו הפסידה בסדרת גמר המזרח מול מיאמי היט (2–4).

בעונת 2023-2024 זכתה בוסטון באליפות ה-18 שלה ב-NBA, וג'יילן בראון זכה בתואר MVP של סדרת הגמר מול דאלאס מבריקס, בה ניצחה בוסטון 4:1.

## נבחרת ארצות הברית
בשנת 2019 השתתף בראון בטורניר גביע העולם בכדורסל 2019 כחבר נבחרת ארצות הברית, אשר סיימה במקום השביעי בלבד. לאורך הטורניר קלע בראון 7.9 נקודות בממוצע למשחק.

## סטטיסטיקות הקריירה
### בליגת ה-NCAA

### בעונה הסדירה של ה-NBA

### בפלייאוף ה-NBA

## קישורים חיצוניים

* פרופיל השחקן, באתר DraftExpress.com
* 
* 

## הערות שוליים

קטגוריה:אמריקאים ילידי ג'ורג'יה
קטגוריה:מארייטה (ג'ורג'יה): אישים
קטגוריה:כדורסלנים אפרו-אמריקאים
קטגוריה:כדורסלני אוניברסיטת קליפורניה בברקלי
קטגוריה:כדורסלני בוסטון סלטיקס
קטגוריה:בחירות דראפט של בוסטון סלטיקס
קטגוריה:ג'ורג'יה: כדורסלנים
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:אמריקאים שהופיעו ברשימת טיים 100 נקסט
קטגוריה:זוכי פרס ה-MVP של סדרת הגמר ב-NBA
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1996
מדיסין הט

**מדיסין הט** (באנגלית: **Medicine Hat**) היא עיר בדרום פרובינציית אלברטה, קנדה. האוכלוסייה מונה מעל 63 אלף תושבים, והעיר ממוקמת כ-169 ק"מ מזרחית ללת'ברידג', וכ-295 ק"מ דרומית-מזרחית לקלגרי. מדיסין הט, והעיירה הקרובה לה מצפון-מערב, רדקליף מוקפות במחוז סייפרס. 

מבחינה היסטורית, האזור נודע בשדות הגז הענקיים שלו, ורודיארד קיפלינג התבטא עליו בשל כך כ"אזור בעל הגיהנום כולו כמרתף". העיר, השישית בגודלה בפרובינציית אלברטה, אף מכונה "עיר הגז", והיא אחת ממספקות התעסוקה הגדולות בפרובינציה.

## גאוגרפיה
הנוף של מדיסין הט מושפע על ידי העמק של נהר דרום ססקצ'ואן הזורם באזור, ושני פלגים אף נשפכים לתוך הנהר הזה בתוך גבולות העיר. נוכחותם של גופי מים אלה מספקים תצורת נוף דרמטית עם מספר רב של צוקים ורצועות מים ברחבי העיר. מעבר לעיר ולעמק הנהר, פני השטח הם מישוריים עד מתגלגלים קלות ומתאפיינים בצמיחת דשא קצר.

### אקלים
העיר ממוקמת בערבה, באזור הידוע כמשולש פוליסר, ועל כן בעלת אקלים יבשתי צחיח למחצה, עם חורף קר ויבש וקיץ חמים עד חם. עם זאת, הקור החורפי מתמתן לעיתים על ידי רוחות צינוק הנושבות ממערב, ואילו החום הקייצי הוא נסבל יותר הודות ללחות נמוכה והצטננות מהירה בשעות הערב. מדיסין הט היא בעלת כמות משקעים נמוכה מרוב ערי ערבות קנדה האחרות, והיא ידועה כעיר השמשית ביותר בקנדה, מה שהופך אותה לעיר פופולרית בקרב גמלאים. שיא המשקעים יורד בעת האביב ותחילת הקיץ.

## קישורים חיצוניים

* 
* 

קטגוריה:אלברטה: ערים
קטגוריה:יישובים שהוקמו ב-1883
Wild Belle

**Wild Belle**, היא להקה אמריקאית, המורכבת מהאחים אליוט ונטלי ברגמן, שגדלו באזור שיקגו. הם הופיעו בתוכנית הטלוויזיה Conan ב-26 בנובמבר,2012. אלבום הבכורה שלהם, *Isles*, שוחרר על ידי קולומביה רקורדס ב-12 במרץ 2013. שלושה שירים שוחררו מתוך האלבום: "Keep You" שוחרר בחודש פברואר, "Backslider", ו-"It's Too Late". שירם "Shine" שימש בפסקול של הסרט *The Way, Way Back* מ-2013 ובסדרה האנטומיה של גריי בעונה 9, פרק 13. השיר "Keep You" מנוגן בסרט "Pitch Perfect". ב-2015 Wild Belle עבדו עם דיפלו ו-DJEMBA על כתיבת "Be Together", הרצועה הראשונה באלבומו השלישי של Major Lazer שנקרא ""Peace Is The Mission. השיר מדבר על מערכות יחסים אפשריות אך לא סבירות. הווידאוקליפ של השיר "Be Together" מתאר אלמנה בלווית בן זוגה, עם פלשבקים לחייו עד יום מותו בתאונת אופנוע.

## רקע
אליוט ונטלי ברגמן הם שניים מתוך ארבעה ילדים להורים מוזיקאים, אלו גידלו אותם בבית מלא במוזיקה. אליוט, האח הגדול, הוא רב-נגן שלמד באוניברסיטת מישיגן שם הקים להקת קצב-אפריקני בשם Nomo. אחותו הצעירה, נטלי, התחילה להופיע עם Nomo בגיל שש-עשרה, שם ניגנה בתוף מרים ושרה קולות רקע.

שיתוף הפעולה קרה כמעט במקרה. אליוט ברגמן ולהקתו, Nomo, בילו את הקיץ בבניה והקלטה של קלימבות חשמליות בברוקלין, כאשר שון לי, חבר בחברת הקליטים, מפיק ורב-נגן, ביקש מאליוט לשלוח לו שיר מהאלבום החדש שלו המנוגן בקלימבה. לי, שנמצא בלונדון, הוסיף קולות תופי פאנקי, בס ומעט תופי פלדה, ושלח אותו בחזרה ברגמן. כאשר נטלי, אחותו של ברגמן, שמעה את הקטע האינסטרומנטלי המיועד לאלבומו של שון, היא החליטה שהיא חייבת להוסיף לו שירה. היא נשארה ערה כל הלילה לכתוב את השיר, והקליטה את השירה בתוך ב-GarageBand. התוצאה הייתה שיר שמח ומלא גרוב שנקרא "Upside Down", והפך לקטע השירה הראשון של להקת Nomo.
אליוט ונטלי החליטו לצאת לפרויקט משלהם ובחרו לו את השם, Wild Belle.

## קריירה
### 2013: ''Isles''
אלבום הבכורה שלהם, שנקרא *Isles*, שוחרר ב-12 במרץ 2013. שמו ניתן לו כיוון שכל שיר באלבום "מייצג אי בפני עצמו", הצבוע בהשפעות מסגנונות המוזיקה רגאיי, נשמה וג'אז.

### 2015–היום: ''Dreamland''
ב-2 באוגוסט 2015 במהלך ריאיון עם תחנת הרדיו WXRT, הודיעו האחים כי אלבום האולפן השני שלהם יקרא *Dreamland*. האלבום שוחרר ב-15 באפריל 2016.

הסינגל המוביל מן האלבום, "Giving Up on You" שוחרר ב-16 בספטמבר 2015.

## דיסקוגרפיה
### אלבומי אולפן

* *Isles* (2013)
* *Dreamland* (2016)
* *Everybody One Of A Kind (2019)*


## קישורים חיצוניים

* 

* Wild Belle ב-Twitter
* Wild Belle ב-Facebook
* Wild Belle ב-Tumblr
* Wild Belle ב-YouTube

## הערות שוליים

קטגוריה:אמני קולומביה רקורדס
קטגוריה:צמדים מוזיקליים אמריקאיים
קטגוריה:צמד אחאים זמרים
רחמים רג'ואן

**רחמים רֶג'ואן** (1915 – דצמבר 1998) היה סופר, מורה ואיש צבא ישראלי ממוצא יהודי-עיראקי.

## קורות חיים
רג'ואן נולד ב-1915 בבגדאד שבעיראק וגדל במשפחה ענייה. בגיל 7 התייתם מאביו ואמו נאלצה להשכיר חדרים בביתה כדי לקיים את בנה ושתי בנותיה. לאחר שסיים את לימודיו התנדב לצבא העיראקי, ושימש בתפקיד אלחוטן. הוא סיפר שהיה פטריוט עיראקי, והסביר:

בהיותו אחראי על שיגור המברקים של המטכ"ל העיראקי, עשה טעות שגרמה לצבא אסון גדול. הוא נידון למוות בתליה אך הצליח לברוח לביירות. שם עבד תקופת מה אצל סוחר, מכר שבועונים ישנים ברחוב, עבד כמלצר בבית קפה והבריח סמים בשירות אנשי העולם התחתון של ביירות. כל אותו הזמן פעלה משפחתו לזיכויו, ולבסוף הצליחה, הוא חזר לעיראק ולשירות הצבאי, ואף שרת כקצין. אחרי שחרורו מהצבא התחתן, ועבד כמורה.

בשנת 1951 עלה לישראל עם אמו ואשתו. בתחילה התגוררו באוהל במעברת באר יעקב ואחר כך בבדון בחולון.

רג'ואן שימש עובד צה"ל, תחילה כאלחוטן, ואחר כך עסק בהוראה של השפה והתרבות הערבית, שבמסגרת זו כתב ספרי הדרכה רבים. בשנת 1957 גם החל לכתוב ולתרגם תסכית ים עבור קול ישראל בערבית וכתב סיפורים קצרים בעיתון "אל-יום". בהמשך שימש מורה לערבית בתיכון קוגל.

לאחר ריאיון שנתן לשבועון "במחנה", על סיפור שירותו בצבא עיראק, הזמינה אותו ההוצאה לאור של משרד הביטחון לכתוב את האוטוביוגרפיה שלו, "הבריחה מחבל התליה בעיראק", שיצאה לאור ב-1977.

בשנת 1984 פרסם את הספר "ג'וחא",אוסף סיפורים אודות הדמות העממית הידועה ביותר בפולקלור הערבי, אמרותיו השנונות ותעלולי המעשיות שלו.

בשנת 1985  פרסם את הספר "על גחלים", קובץ סיפורים העוסקים ברובם ביחסים האינטימיים שנוצרו בין חלק מיהודי עיראק לבין שכניהם המוסלמים. נושא נוסף בו דן הספר היה הנדוניה. מרגע שנולדה בת במשפחה יהודית-עיראקית, החלו הוריה להכין לה נדוניה, מאחר שבלי נדוניה לא היה לה סיכוי להתחתן. הנדוניה הייתה מורכבת מ־3 חלקים: "כלעה" — מתנה (סכום כסף הניתן לחתן המיועד לפני החתונה, כדי שיבסס את מעמדו ויקנה מתנות לארוסתו, ולפעמים כדי לתתו למועמד כדי שימש את אחותו שלו כנדוניה"  (החוואס" - בגדים, כלים, רהיטים וכל הדרוש לביתו של הזוג הצעיר, ומוהר — סכום כסף במזומן או בנכסי דלא־ניידי. נערה שהוריה לא יכלו להמציא כספים אלה, כמעט לא היה לה סיכוי להתחתן. נערות עניות רבות לא נישאו כל ימי חייהן, כדי לשמור על כבוד המשפחה. אחרות מצאו גבר ערבי והתאסלמו או נהפכו לזונות.

## מספריו
* **הבריחה מחבל התליה בעיראק**, משרד הביטחון – ההוצאה לאור, 1977
* **מילון כיס לתלמיד עברי ערבי**, הוצאת מהות, 1981
* **[[ג'וחא]]**, זמורה ביתן, 1984
* **על גחלים**, משרד הביטחון – ההוצאה לאור, 1985
* **מילון ערבי עברי חדש**, זמורה ביתן, 1985
* **חכמת ערב - 1001 משלים, אמרות ופתגמים ערביים**, דביר, 1991

## קישורים חיצוניים
* 
* 
* 

## הערות שוליים

קטגוריה:סופרים יהודים עיראקים
קטגוריה:כותבי אוטוביוגרפיה ישראלים
קטגוריה:סופרים ישראלים
קטגוריה:אנשי צבא עיראקים
קטגוריה:אישים הקבורים בבית העלמין הדרום
קטגוריה:ישראלים שנולדו ב-1917
קטגוריה:ישראלים שנפטרו ב-1998
עפרה עמית

**עפרה עמית** (נולדה ב-1967) היא אמנית ומאיירת ספרים ישראלית, זוכת עיטור אנדרסן, פרס מוזיאון ישראל לאיור ספרי ילדים, מדליית הכסף מטעם איגוד המאיירים האמריקאי ופרסים נוספים. כיום מנחה עמית עבודות גמר באיור באקדמיה לעיצוב ויצו בחיפה, ומרצה על עבודותיה במוסדות אמנות שונים.

## ביוגרפיה

עמית נהגה לצייר מאז ילדותה. למדה עיצוב גרפי ב, והיא בוגרת המחלקה לשנת 1995. ברבע השלישי ללימודיה החלה לעבוד בחברת אנימציה ממוחשבת, שבה פעלה במשך ארבע שנים. היא החלה את הקריירה שלה כמאיירת רק לאחר שחזרה מניו יורק, שם התגוררה במשך שנתיים עם משפחתה, ונחשפה לתחום האיור. מאז שנת 2004 איוריה זיכו אותה בשלל פרסים בתחום. במהלך חייה איירה ספרים שונים, מספרי שירה וסיפורים למבוגרים ועד ספרי ילדים, ביניהם "כנפיים" מאת מאיה חנוך, שזיכה אותה בפרס מוזיאון ישראל לאיור ספרי ילדים בשנת 2010. עמית נבחרה מבין למעלה ממאה מאיירים. בנימוקי השופטים לבחירה בעמית כזוכה נכתבה עליה שהיא "מפליאה ליצור עולם סוריאליסטי, פיוטי, אוורירי וחולמני (...) אף שדמות הילדה כמעט מופשטת ומסוגננת בצורה מינימליסטית, היא אנושית ואפשר להזדהות איתה".

בעבודותיה, עמית חוקרת את יחסי הגומלין של המלל והאיור - השקפת העולם החזותית לצד המילולית. היא יוצרת מציאות המתמקדת ברגשות, באווירה ובסובייקט על-זמניים. היא משתמשת בצבעי אקריליק על נייר או לוח עץ, ולעיתים משלבת בהם הֶדְבֵּקים, שמוסיפים רבדים פיזיים למתבונן בעבודה ומאפשרים לו לחקור ולחשוף אותם.

בין האמנים המשפיעים עליה נמנים פבלו אולדל, גבריאל פאצ'קו, גלנדה סבורלין, וניקולטה סקולי. עמית איירה ספרים של דפנה בן צבי, נירה הראל, מיריק שניר ועוד.

## תערוכות ותצוגות
* 2006 – תערוכת אגודת המאיירים השנתית ה-48
* 2008 – The Original Art Show – תערוכת איור ספרי הילדים של אגודת המאיירים
* 2009 – 2014 - תצוגת האיור המקצועית השנתית של המגזין 3X3
* 2010 – תערוכת המאיירים בבולוניה
* 2012 – 2014 - תערוכת אגודת המאיירים השנתית ה-54

## פרסים והוקרה
* 2004 – הפרס השנתי ה-45 לאיור של מגזין Communication Arts
* 2004 – הפרס השנתי לאיור של מגזין Applied Arts
* 2005 – יריד ספרי הילדים של בולוניה– מאיירים אנדרסן
* 2006 – זכתה בפרס מוזיאון ישראל לאיור ספרי ילדים, מדליית כסף
* 2008 – זכתה בפרס מוזיאון ישראל לאיור ספרי ילדים, מדליית כסף
* 2008 – הפרס השנתי ה-49 לאיור של מגזין Communication Arts
* 2010 – עיטור אנדרסן
* 2010 – פרס הכבוד של המועצה הבינלאומית לספרים לאנשים צעירים
* 2015 – מדליית כסף מטעם איגוד המאיירים האמריקאי #57
* 2010 – פרס מוזיאון ישראל לאיור ספרי ילדים, מדליית זהב
* 2012 – הפרס השנתי ה-53 לאיור של מגזין Communication Arts
* 2012 – פרס נאפולי
* 2013 – פרס לאורה אורבייטו
* 2014 – הפרס השנתי ה-55 לאיור של מגזין Communication Arts

## קישורים חיצוניים
* הבלוג של עפרה עמית
* ראיון עם עפרה עמית, בכתב העת המקוון הפנקס, 28 באפריל 2010
* ראיון עם עפרה עמית, באתר פורטפוליו, 8 במאי 2013
* עפרה עמית, איורים מתוך כתב העת אורות
* גלריית איורים של עפרה עמית באתר דףדף
* איוריה של עפרה עמית לספרה של נועה מנהיים "הרשת הספרותית"

## הערות שוליים

קטגוריה:מאיירות ישראליות
קטגוריה:מאיירים ישראלים
קטגוריה:בוגרות המרכז האקדמי לעיצוב ולחינוך ויצו חיפה
קטגוריה:בוגרי המרכז האקדמי לעיצוב ולחינוך ויצו חיפה
קטגוריה:ישראליות זוכות פרסים: אמנות
קטגוריה:אמניות ישראליות
קטגוריה:ישראליות שנולדו ב-1967
קטגוריה:ישראלים שנולדו ב-1967
קטגוריה:זוכי פרס בן-יצחק
שלומי אברהמי

**שלמה (שלומי) אברהמי** (נולד ב-1944 בירושלים) הוא כדורגלן עבר ישראלי ששיחק בעמדת המגן והקשר הקיצוני, ולאורך כל הקריירה שלו בשנות ה-60 וה-70 היה שחקן בית"ר ירושלים.

## ביוגרפיה
אברהמי גדל והתחנך בירושלים, ושיחק במחלקת הנוער של בית"ר ירושלים מגיל צעיר. עלה לבוגרים בעונת 1960/1961 ואת הופעת הבכורה שלו ערך ב-7 בנובמבר 1961 במשחק נגד הפועל טבריה. אברהמי השתלב כשחקן הרכב תחת המאמן סימון אלפסי שנתן לו הזדמנויות רבות בהרכב, ושיחק במגוון תפקידים: בתחילה תפקד כבלם לאחר מכן כמגן וקשר הקיצוני ולקראת סוף הקריירה גם כחלוץ. אברהמי סומן כ"יורש" של שחקן העבר אהרון חסון בתחום בעיטות העונשין, מאחר שכבש את רוב שעריו בבעיטות עונשין, כשעונת השיא הייתה בעונה הכפולה 1966/1968 בה כבש 13 שערים (מתוך 20 השערים שלו בקבוצה) שבסופה עלתה בית"ר ירושלים לראשונה מזה 13 שנים לליגה הבכירה.

אברהמי היה חלק משמעותי מחוליית ההגנה והקישור של בית"ר ירושלים בעונת העלייה ובשנים העוקבות, עד לעונת 1972/1973, בסופה פרש מכדורגל, לאחר 13 עונות רצופות במדי הקבוצה בהן צבר 260 הופעות. אברהמי מדורג במקום ה-15 בטבלת שיאני ההופעות של בית"ר ירושלים בכל הזמנים.

## הערות שוליים

קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:כדורגלני בית"ר ירושלים
קטגוריה:ירושלים: כדורגלנים
קטגוריה:ישראלים שנולדו ב-1944
אסן (הולנד)

**אָסֶן** () היא עיר הבירה של מחוז דרנתה שבהולנד.

## היסטוריה
ההיסטוריה של אסן מתחילה בשנת 1258 כאשר מנזר מריאנקמפ נבנה במיקום חדש. המנזר נבנה במקור ליד קופורדן, כעונש על הטבח שבוצע בשנת 1227 בצבאו של הבישוף של אוטרכט על ידי איכרי דרנתה, במה שהיה ידוע כקרב אנה, קרב שבו נהרג הבישוף. יורשו הורה שהמנזר יבנה בתור עונש על הריגת הבישוף. בשל העובדה שהמנזר היה ממוקם באזור שאדמתו הייתה אדמת כבול צחיחה, שגם סבלה מהצפות באותה תקופה, נמצא מיקום טוב יותר למנזר הציסטרציאני באזור שידוע בשם ויטן, בו שכנו באותה תקופה רק מספר חוות. סביב למנזר שכנו מספר כפרים כמו דרוז, ויטן ופילו. ההיסטוריה של זה האחרון מגיעה עד לזמנים בהם נבנו בשטחו הדולמנים. המנזר החדש נבנה ככל הנראה בשנות השישים של המאה ה-13 ובמשך השנים התפתחה אסן סביבו.

המנזר נבנה באזור בו שוכן כיום מרכז העיר. במקום בו שכן המנזר, עומד כיום המוזיאון המחוזי להיסטוריה ולאמנות, בניין שנבנה ב-1882 כמושב ממשלת המחוז. רק מבנה הכנסייה וחלקים של החומות מרמזים על התחלתה הדתית של העיר.

אסן לא הייתה רשות מקומית עצמאית, אף לא מבחינת ההיררכיה הכנסייתית, למרות שפעלה בה כנסיית המנזר והיא הייתה כפופה מבחינה דתית ומבחינה מנהלית לרולדה. ב-1615 קיבלה העיר מטיף משלה. ב-1807 קיבלה אסן, אז עדיין כפר, את עצמאותה כרשות מקומית נפרדת ונפרדה מרולדה. הייתה זו רשות מקומית שעדיין פעלה בצורה זו או אחרת תחת שליטת הממשל המחוזי. אסן נקבעה כמקום מושב הממשל המחוזי ביוזמתם של מושלים כמו פטרוס הופשטדה, שאף הקים את הפארק המקומי במרכז העיר

ב-1809 קיבלה אסן רשמית את זכויותיה כעיר. היא הייתה היישוב השני במחוז דרנתה, לאחר קופורדן, שקיבלה את זכויותיה מידי לואי בונפרטה, אחיו של נפוליאון בונפרטה שהומלך כמלך הולנד והיו לו תוכניות גדולות בנוגע לאסן. באותה עת הוכנה תוכנית להפיכתה של אסן כעיר, אך ממלכת הולנד סופחה לקיסרות הראשונה של נפוליאון והתוכניות נזנחו.

כמרכז מנהלי, משכה אסן תושבים אמידים וכתוצאה מכך היא התפתחה כלכלית. הדבר גרם גם לעלייה איטית אך מתמדת בהיקף פעילות הסחר בעיר, בעושרה ובהקמת מוסדות חדשים בה, כמו עיתון שהחל לצאת בה לאור ב-1823, בית ספר לטיני שנפתח ב-1825, שירות דואר שהחל לפעול ב-1830, בית משפט שהוקם ב-1840, חיל מצב שפעל בה החל מ-1852 ותחנת רכבת שהוקמה ב-1870. התפתחות חשובה נוספת הייתה כרייתה של תעלת המים דרנטסה הופטוארט, שבה נעשה שימוש להובלת כבול וסחורות נוספות. ב-1861 נפתחה תעלת נורד-וילמסקנל.

בראשית המאה ה-20 החלה אסן לשחק תפקיד חשוב יותר בתחום התעשייה. במקור הייתה העיר מקום מושב הממשל המחוזי, אך הקמתם של בית מטבחיים, מחלבה ובית יציקה לברזל, יצרו מגוון רחב של אפשרויות תעסוקה ועודדה את צמיחתה של העיר. בשנת 1930 לערך, עם הקמתם של בתי חולים פסיכיאטרים ומרכזי בריאות, הפכה אסן להיות מרכז למערכת הבריאות של המחוז.
לאחר מלחמת העולם השנייה לא עלה מספר תושבי אסן על 20,000. מסלול מרוצי המכוניות TT-Circuit Assen הביא לעיר פרסום, אך רק החל משנות החמישים, עם התפתחות הגרעין התעשייתי שלה, החלה אסן לצמוח במהירות רבה יותר. חברת הנפט הלאומית (Nederlandse Aardolie Maatschappij) הקימה את מרכזה באסן. כיום העיר היא בעלת שיעור הצמיחה הגדול ביותר בחלקה הצפוני של הולנד, עם שפע של הזדמנויות תעסוקה, במיוחד במגזר השירותים. שיעור הצמיחה חסר התקדים של העיר במספר הבתים והתושבים הוא בעל משמעות סביבתית.

## ערים תאומות
* .

## קישורים חיצוניים

* 
* אתר מסלול מרוצי המכוניות של אסן
* 

## הערות שוליים

קטגוריה:הולנד: ערים
קטגוריה:דרנתה
קטגוריה:מחוזות הולנד: ערי בירה
הוחפיין

**הוחפיין** () היא עיר במחוז דרנתה שבהולנד.

## היסטוריה
ההיסטוריה של הוחפיין מתחילה ב-20 בדצמבר 1625 כאשר רכש רולוף ואן אכטן שטח גדול של אדמת כבול מחוואי המחוז כדי לכרות את הכבול. במפה ישנה של האזור כונה המקום Locus Deserta Atque ob Multos Paludes Invia ("שטח ביצות נטוש בלתי עביר"). הוחפיין עצמה נוסדה ב-1636 על ידי פיטר יוסטנס ויוהאן ואד דר מיר.

בסתיו 1883 ביקר באזור וינסנט ואן גוך.

במחצית השנייה של שנות השישים של המאה ה-20 הייתה הוחפיין העיר בעלת שיעור הצמיחה המהיר ביותר בהולנד. גידולה המהיר בתקופה זו הביא את מועצת העיר להחלטה לסתום את רוב התעלות של העיר, תעלות שנחפרו בראשית ימיה כאמצעי תעבורה לכבול.

## ערים תאומות
* .

## קישורים חיצוניים

* 

## הערות שוליים

קטגוריה:הולנד: ערים
קטגוריה:דרנתה
קטגוריה:יישובים שהוקמו ב-1625
מידלבורך

**מידלבורך** () היא בירת מחוז זיילנד שבהולנד. העיר שוכנת במרכזו של חצי האי של המחוז, Midden-Zeeland.

## היסטוריה
ההיסטוריה של מידלבורך מתחילה ככל הנראה מסוף המאה ה-8 או מתחילת המאה ה-9. האזכור הראשון שלה הוא כאחת משלוש הערים המבוצרות (borgs) שהוקמו על וולכרן, אז אחד משלושת האיים שמרכיבים כיום את חצי האי, כהגנה מפני פלישות הוויקינגים. ב-844 נבנה במקום מנזר שהמשיך להיות פעיל עד הרפורמציה הפרוטסטנטית. היסודות לקתדרלה המרשימה והציורית (אחת משתי הקתדרלות בהולנד שמלפני הרפורמציה, יחד עם קתדרלת מרטין הקדוש באוטרכט) הונחו לראשונה במאה ה-10. בנייה נוספת הייתה במהלך ימי הביניים.

ב-1217 הוענקו למילדבורך זכויות העיר. בימי הביניים היא הפכה להיות מרכז סחר חשוב בין אנגליה לבין הערים המתפתחות של פלנדריה. העיר המשיכה לצבור עוצמה ויוקרה במהלך המאות ה-13 וה-14. במהלך המרד ההולנדי שוחררה מידלבורך מידי הכובשים הספרדים לאחר מצור ארוך. המחוזות הצפוניים של ארצות השפלה זכו בעצמאותם משליטי בית הבסבורג הספרדים ויצרו את המדינה הפרוטסטנטית של הולנד. מאוחר יותר, במאה ה-17 (תור הזהב של הולנד), הייתה מידלבורך, לאחר אמסטרדם, למרכז השני בחשיבותו של חברת הודו המזרחית ההולנדית באותה תקופה היה למידלבורך תפקיד חשוב במפת סחר העבדים העולמי.

שמואל בן ישראל, בנו של מנשה בן ישראל קבור בבית העלמין של העדה הספרדית במידלבורך. בית עלמין זה שוכן מחוץ לחומת העיר, בנוסף לבית העלמין האשכנזי השוכן בתוך תחומי חומת העיר. ב-1994 שוקם בית הכנסת של הקהילה לאחר שהוא ניזוק חלקית במהלך מלחמת העולם השנייה. בית כנסת זה היה השלישי שנבנה בהולנד בתור הזהב. באולם תחנת הרכבת של מידלבורך קבוע לוח זיכרון ליהודי זיילנד שהחלו ממנה את מסעם למחנות ההשמדה.

כשליש משטח מרכז העיר העתיקה הוחרב בשלבים הראשונים של מלחמת העולם השנייה, ב-17 במאי 1940, אך לא ברור אם החורבן נגרם על ידי מפציצים גרמנים או על ידי הארטילריה הצרפתית. העיר שוחררה על ידי הבריטים ב-5 בנובמבר 1944. לאחר המלחמה שוקמו החלקים ההרוסים של העיר ונבנו מחדש ככל האפשר על פי המראה שלה מלפני המלחמה. יחד עם זאת, במהלך הפצצות הגרמנים עלה באש ארכיון העיר.

מידלבורך המודרנית משמרת את רוב המאפיינים ההיסטוריים הציוריים שלה. לאורך התעלות ניצבים בתי סוחרים מפוארים מהמאות ה-17 וה-18, בסגנון דומה לזה שניתן למצוא בערים כמו אמסטרדם. החפיר של העיר העתיקה עדיין קיים וכן שרדו שניים משערי העיר. עם זאת, חלק מהחפיר והביצורים מהמאה ה-18 נהרסו במאה ה-19 כדי לפנות דרך לתעלת המים המסחרית שנכרתה במקום. מבנה המנזר מימי הביניים עדיין בשימוש היום כמוזיאון וכמקום מושב לממשלת המחוז.

מידלבורך היא מקום הולדתו ומותו של מגלה הארצות יאקוב רוחבן שגילה את אי הפסחא.

## ערים תאומות
* 
* 
* 
* 
* 
* 

## קישורים חיצוניים

* 
* 

## הערות שוליים

קטגוריה:הולנד: ערים
קטגוריה:זיילנד
קטגוריה:מחוזות הולנד: ערי בירה
קטגוריה:יישובים שהוקמו במאה ה-13
פבל צ'באנו

**פבל צ'באנו** (נולד ב-28 במרץ 1955 ברני שבאוקראינה) הוא כדורגלן עבר מולדובי ששיחק במשך כל הקריירה שלו בניסטרו קישינב. הוא ערך 341 הופעות במועדון, בהן הבקיע 45 שערים.

מאז 1 בפברואר 1997 מכהן כיושב ראש התאחדות הכדורגל המולדובית.

בחודש נובמבר 2003 נבחר צ'באנו ככדורגלן המולדובי הטוב ביותר ב-50 השנים האחרונות במסגרת פרסי היובל של אופ"א.

## קישורים חיצוניים

* סטטיסטיקת קריירה באתר footballfacts.ru 

קטגוריה:קצרמר סובייטים
קטגוריה:כדורגלנים מולדובנים
קטגוריה:כדורגלנים סובייטים
קטגוריה:חלוצי כדורגל מולדובנים
קטגוריה:חלוצי כדורגל סובייטים
קטגוריה:כדורגלני זימברו קישינב
קטגוריה:כדורגלני הזהב של אופ"א
קטגוריה:ילידי 1955
לוסיאנו וייטו

**לוסיאנו דאריו וייטו** (בספרדית: **Luciano Darío Vietto**; נולד ב-5 בדצמבר 1993 בבלנאריה שבארגנטינה) הוא כדורגלן ארגנטינאי המשחק בעמדת החלוץ בקבוצת ראסינג קלוב.

## קריירה
לוסיאנו וייטו, נולד וגדל בעיירה בלנאריה שבעיר קורדובה וכבר כשהיה בן שבע הצטרף לאינדפנדיינטה המקומית. כשהוא בן 15, הצטרף וייטו למחלקת הנוער של אסטודיאנטס לה פלאטה מליגת העל הארגנטינאית אך שוחרר ממנה לאחר שנתיים. לאחר שנכשל במבחנים להצטרף לאקדמיה של רוסאריו סנטראל, הצטרף וייטו לאקדמיית הנוער של ראסינג קלוב בה שיחק בקביעות עד שחתם על החוזה המקצועני הראשון שלו בקבוצה בשנת 2011.

ב-25 באוקטובר, זומן וייטו לראשונה לסגל הראשון של ראסינג קלוב על ידי המאמן דייגו סימאונה. את הופעת הבכורה הרשמית שלו במדי ראסינג קלוב ערך וייטו יום למחרת כשעלה כמחליף בתיקו 1:1 של ראסינג עם לנוס. ב-3 בספטמבר 2012, בהופעתו הראשונה בהרכב הפותח של ראסינג קלוב כבש וייטו גם צמד שערי בכורה בדרך לניצחון של ראסינג 3:1 על סן מרטין דה סן חואן. תחת המאמן לואיס זובידאלה, הפך וייטו לאחד השחקנים החשובים בראסינג והחל לשחק בקביעות בהרכב הראשון כשבעונת 2012/13 הוא כובש 13 שערים.

ב-26 במרץ 2013, לאחר התעניינות נרחבת מצד ליברפול מהפרמייר ליג ויובנטוס מהסרייה א', הודיעה ראסינג כי חתמה עם וייטו על הארכת חוזה בקבוצה בארבע שנים נוספות.

ב-4 באוגוסט 2014, חתם וייטו לארבע שנים בויאריאל מהלה ליגה ששילמה עבורו 5.5 מיליון אירו. את הופעת הבכורה שלו במדי ויאריאל ערך וייטו ב-21 באוגוסט כשעלה כמחליף בניצחון 3:0 של ויאריאל על אסטנה במסגרת פלייאוף הליגה האירופית. את הופעת הבכורה שלו בלה ליגה ערך וייטו ב-24 באוגוסט, כשעלה כמחליף בניצחון 2:0 של ויאריאל על לבאנטה. ב-21 בספטמבר, כבש וייטו את שער הבכורה שלו במדי ויאריאל בניצחון 4:2 על ראיו ואיקאנו. ב-21 בדצמבר, כבש וייטו צמד שערים בניצחון 3:0 על דפורטיבו לה קורוניה. כשהוא כובש שלושה שערים, זכה וייטו בתואר שחקן החודש של הלה ליגה לחודש דצמבר.

ב-22 ביוני 2015 הודיעה ויאריאל כי וייטו נמכר לאתלטיקו מדריד ששילמה עבורו 20 מיליון אירו. ב-4 באוקטובר, כבש וייטו את שער הבכורה שלו במדי אתלטיקו מדריד בתיקו 1:1 נגד ריאל מדריד בדרבי.

ב-30 ביולי 2016 הושאל וייטו לעונה לסביליה. ב-4 בינואר 2018 הושאל לולנסיה עד לסוף העונה. ב-7 ביוני 2018 השתחרר וייטו משורות ולנסיה. ב-9 באוגוסט 2018 הושאל לעונה אחת לפולהאם. בסיום עונת 2018/2019 נמכר לקבוצת ספורטינג ליסבון תמורת 7.5 מיליון אירו.

ב-25 באוקטובר 2020 חתם וייטו באל-הילאל הסעודית.

## קריירה בינלאומית
ב-9 בינואר 2012, ערך וייטו את הופעת הבכורה שלו במדי נבחרת ארגנטינה עד גיל 20 נגד נבחרת צ'ילה עד גיל 20 באליפות דרום אמריקה לנוער ארבעה ימים לאחר מכן כבש וייטו את שער הבכורה שלו בטורניר בהפסד ארגנטינה 2:1 לפראגוואי. את אותו הטורניר סיים וייטו עם שני שערים בארבעה משחקים.

## קישורים חיצוניים

## הערות שוליים

קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני ראסינג קלוב
קטגוריה:כדורגלני ויאריאל
קטגוריה:כדורגלני אתלטיקו מדריד
קטגוריה:כדורגלני סביליה
קטגוריה:כדורגלני ולנסיה
קטגוריה:כדורגלני פולהאם
קטגוריה:כדורגלני ספורטינג ליסבון
קטגוריה:כדורגלני אל-הילאל
קטגוריה:כדורגלני א-שבאב (ריאד)
קטגוריה:כדורגלני אל-קאדסיה
קטגוריה:ספורטאים ארגנטינאים בספרד
קטגוריה:ספורטאים ארגנטינאים באנגליה
קטגוריה:ספורטאים זרים בפורטוגל
קטגוריה:ספורטאים זרים בערב הסעודית
קטגוריה:ארגנטינאים שנולדו ב-1993
ארנון לפידות

**ארנון לפידות (לבושין)** (נולד בדצמבר 1945) הוא קצין צה"ל בדימוס בדרגת אלוף-משנה. שירת כטייס קרב בחיל האוויר ועוטר בעיטור המופת על הובלת תקיפת המטכ"ל הסורי במהלך מלחמת יום הכיפורים.

## ביוגרפיה
לפידות נולד בקיבוץ כפר מנחם, בנם הבכור של קלוץ ושולמית. ב-1963 התגייס לצה"ל וסיים קורס טיס במגמת קרב. לאחר הקורס שירת במשך שנה בטייסת מיסטר. עבר הסבה למטוסי מיראז' 3 וב-1967 שובץ בטייסת העטלף. במהלך מבצע מוקד במלחמת ששת הימים השתתף בגל הראשון בתקיפת שדה התעופה קהיר-מערב, בגל השלישי השתתף בתקיפת בסיס מסוקים בע'רדקה שבמצרים והפיל מטוס מיג-19. בהמשך המלחמה השתתף בגיחות הפצצה בסיני. לאחר המלחמה שימש מדריך בבית הספר לטיסה. במהלך מלחמת ההתשה הפיל מטוס מיג 21 מצרי ולאחר גיחת צילום של סוללות טילי קרקע-אוויר נפגע מטוסו והוא נאלץ לבצע נחיתת אונס ברפידים. כמו כן עבר במהלך המלחמה הסבה למטוסי F-4 פנטום. בשנת 1972 מונה לסגן מפקדת טייסת מטוסי סקייהוק.

בתחילת 1973 מונה לסמ"ט א' בטייסת העטלף, שעברה הסבה למטוסי פנטום. במלחמת יום הכיפורים השתתף כסגן מפקד הטייסת ב-50 גיחות מבצעיות והפיל מטוס מיג 21 מצרי ביומה השני של המלחמה. ב-9 באוקטובר הוביל את תקיפת המטכ"ל הסורי, תקיפה שהייתה אחת המשימות המורכבות והמוצלחות שביצע חיל האוויר מאז ומעולם. הוא החליט להמשיך ולהשלים את המשימה על אף תנאי מזג אוויר קשים, שחייבו הגבהת מסלול הטיסה,על אף שהדבר הגדיל את הסיכוי לגילוי המבנה על ידי כוחות הנ"מ הסוריים. על ביצוע המשימה עוטר בעיטור המופת.

לאחר המלחמה מונה למפקד טייסת בבית הספר לטיסה. באפריל 1976 מונה למפקד טייסת סקייהוק ושירת בתפקיד עד שחרורו משירות הקבע ב-1979. בשירות המילואים המשיך לשרת כטייס קרב בטייסת העטלף עד 1995.

לאחר שחרורו משירות הקבע ניהל את מפעל המתכת בכפר מנחם במשך כחמש שנים. לאחר מכן סיים לימודי ארכיטקטורה בבצלאל ועבד כאדריכל במשרד תכנון.

## לקריאה נוספת
* דן סלע, לבושין נחת בשלום, ביטאון חיל האוויר, מספר 104 (205), אוגוסט 1995
* אופיר טל, "המילה הקטנה הזאת הספיקה בשביל להכניס אותי לפוקוס", במחנה,  16 באוגוסט 2013, כפי שהועלה ב"אתר הגבורה".
* מירב הלפרין, אהרון לפידות, **חליפת לחץ - דפים בספר הטיסות של חיל האוויר**, משרד הביטחון – ההוצאה לאור, 2000, הפרק "הפצצת המטכ"ל הסורי", עמ' 157–161

## הערות שוליים

קטגוריה:מעוטרי עיטור המופת במלחמת יום הכיפורים
קטגוריה:טייסי חיל האוויר הישראלי
קטגוריה:חיילי חיל האוויר במלחמת ששת הימים
קטגוריה:אלופי-משנה בחיל האוויר
קטגוריה:בוגרי בצלאל, אקדמיה לאמנות ועיצוב
קטגוריה:כפר מנחם: אישים
קטגוריה:חיילי חיל האוויר במלחמת יום הכיפורים
קטגוריה:ישראלים שנולדו ב-1945
999... עליזה מזרחי

[250px|ממוזער|שמאל|סצנה מן הסרט. מימין לשמאל: [מרדכי ארנון (השוטר פליקס), שושיק שני (ציפורה פומרנץ), אורי זוהר (סמל מתיתיהו בר דרומה)]]
**999... עליזה מזרחי** (מוכר יותר בשם **עליזה מזרחי**) הוא סרט קומי-בלשי ישראלי בבימוי מנחם גולן, שיצא בשנת 1967. לסרט היה אמור לצאת סרט המשך, אך לבסוף הפרויקט לא יצא לפועל.

## עלילה
עלילת הסרט מתארת עובדת ניקיון בחנות כלבו בתל אביב, שבסקרנותה וערנותה מסייעת לקצין משטרה לפענח סדרת מעשי רצח. שני בכירים בחברה "גרין, גרינברג וגרינבאום" בה היא עובדת נרצחים. בעוד קצין המשטרה, יוסף קליין, אובד עצות באשר לאיתור הרוצח, מנהלת עליזה מעין חקירה פרטית משלה ומסייעת לפתרון התעלומה.

הסרט צולם במגדל שלום מאיר בתל אביב, שנחנך שנתיים לפני כן. הסרט מבוסס על הצגה קומית מצליחה בשם זה בבימויו של גולן, שהוצגה לפני כן ברחבי הארץ.

שם הסרט כולל את המספר 999, שהיה מספר הטלפון של מוקד החירום הטלפוני של משטרת ישראל בשנות השישים.

בשנת 1990 עובדה עלילת הסרט למחזמר בכיכובה של מרגלית צנעני.

ב-2008 יצא הסרט בגרסת DVD משופרת. באותה שנה ביים גולן גרסת תיאטרון של הסרט, שהוצגה בתיאטרון השדרה, בכיכובם של פזית ירון מינקובסקי, סמי הורי, מיכל זוארץ, אלברט אילוז ואחרים.

## שחקנים
* עדנה פלידל - עליזה מזרחי
* אבנר חזקיהו - קצין המשטרה רפ"ק יוסף קליין
* אריה אליאס - אהרון מזרחי
* יוסי בנאי - הצלם תיאודור רוטשילד
* אריק לביא - ירקוני	
* אורי זוהר - סמל מתיתיהו בר דרומה
* זיוה רודן-שפיר - גברת גרין
* אלישבע מיכאלי - מלכה דוידוב
* מרדכי ארנון - השוטר פליקס
* שמוליק קראוס - ירון זינדר
* שושנה שני-לביא - ציפורה פומרנץ
* אברהם ארגמן - רחבעם רבינוביץ
* מישה נתן - אברהם גרין
* יצחק ברקת - גרינברג
* אליעזר יונג - גרינבאום
* צביה דורון - גברת יונסקו

## לקריאה נוספת
* עידו רוזן. **Tel Aviv Storeys: רבי קומות וגיבורות במטרופולין תל אביב**. גחליליות: כתב עת לקולנוע וטלוויזיה (1). תל אביב: רסלינג, 2018.

## קישורים חיצוניים

* 
* 999... עליזה מזרחי, במאגר העדויות של הקולנוע הישראלי

קטגוריה:סרטי 1967
קטגוריה:סרטי קומדיה ישראליים
קטגוריה:סרטי מנחם גולן
קטגוריה:מגדל שלום מאיר
קטגוריה:סרטים ישראליים משנת 1967
גרגורי מרטנס

**גרגורי מרטנס** (בצרפתית: **Gregory Mertens**; 2 בפברואר 1991 – 30 באפריל 2015) היה כדורגלן בלגי ששיחק בעמדת הבלם בסרקל ברוז' ובלוקרן.

## קריירת מועדונים
מרטנס נולד באנדרלכט שבבלגיה. בגיל 13 החל לשחק במחלקת הנוער של אנדרלכט, ובגיל 14 עבר למחלקת הנוער של דילביק ספורט. בשנת 2006 עבר למחלקת הנוער של גנט, ולקראת עונת  עבר למחלקת הנוער של סרקל ברוז' מליגת העל הבלגית.

ב-12 בפברואר 2011 ערך מרטנס את הופעת הבכורה שלו במועדון, כשנכנס כמחליף בדקה ה-89 בהפסד 1-0 לאנדרלכט. בעונתו הראשונה בקבוצה הבוגרת ערך מרטנס 4 הופעות ליגה. ב-18 בפברואר 2012 הבקיע מרטנס את שער הבכורה שלו במועדון, שער בדקה ה-56 מפנדל בניצחון 3-2 על לוון במסגרת המחזור ה-26. בעונתו השנייה ערך 35 הופעות ליגה והבקיע שני שערים. בעונה וחצי הנוספות ששיחק במועדון הוסיף 34 הופעות ליגה ושני שערים.

ב-4 בינואר 2014 חתם מרטנס בלוקרן, גם היא מליגת העל הבלגית. ב-18 בינואר 2014 ערך את הופעת הבכורה שלו במועדון, כשנכנס כמחליף בדקה ה-90 בניצחון 3-0 על סרקל ברוז' במסגרת המחזור ה-22 בליגה.

### מותו
ב-27 באפריל 2015 שיחק מרטנס במשחק בין קבוצות המילואים של לוקרן ושל ראסינג גנק. במהלך המשחק התמוטט כתוצאה מדום לב והובהל לבית החולים, שם שהה בתרדמת. ב-30 באפריל נפטר מרטנס.

## קישורים חיצוניים

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני סרקל ברוז'
קטגוריה:כדורגלני לוקרן
קטגוריה:כדורגלנים שמתו בזמן פעילות
קטגוריה:בלגים שנולדו ב-1991
קטגוריה:בלגים שנפטרו ב-2015
דורון ברגר

**דורון ברגר** (ברגרפרוינד) (נולד ב-25 במאי 1972) הוא עיתונאי ואיש תקשורת, עורך ומנהל אתרי אינטרנט ואפליקציות תקשורת וספורט. בעבר עבד כעיתונאי בעיתון "הארץ".

## ביוגרפיה
דורון ברגר נולד בתל אביב, והתחנך בבתי ספר דתיים לאומיים. לאחר שירותו בצה"ל, יצא בשאלה והחל לעבוד כעיתונאי ספורט. ברגר הצטרף בשנת 1994 למדור הספורט של "הארץ", והחל משנת 1997 לסקר את ההתאחדות לכדורגל בישראל וקבוצות כדורגל שונות.

מספר מחשיפותיו הביאו את מבקר המדינה לערוך בדיקות אודות פעילות ההתאחדות לכדורגל בישראל. ברגר פרסם סקופ לפיו ההתאחדות לכדורגל העבירה סכום של 350 אלף דולר לקבוצת הפועל צפרירים חולון שאותה אימן גיא לוי, בנו של יו"ר ההתאחדות לכדורגל, גברי לוי. ברגר סיקר גם מספר קבוצות כדורגל, ביניהן מכבי חיפה, בני יהודה, הפועל חיפה והפועל תל אביב.

ב-2005 לאחר 11 שנים ככתב ב"הארץ", הצטרף למוסף הספורט של מקור ראשון. אחר כך הצטרף לחברת התוכנה "טלליין" והיה שותף להקמת אתר הספורט "telesport" וניהול אתרי ספורט. בשנת 2010 החל לעסוק בתחומי תקשורת נוספים, בעיקר עם המגזר החרדי.

באפריל 2016, לאחר מותו של מנכ"ל טלליין, יונתן (יוני) שור, בפיגוע ההתאבדות באיסטנבול, מונה ברגר למנכ"ל טלליין.

## חיים אישיים
ברגר נשוי, אב לבן ובת ומתגורר בנתניה.

## קישורים חיצוניים
* 
* 
* הכתבות של דורון ברגר באתר TheMarker

## הערות שוליים

קטגוריה:יוצאים בשאלה
קטגוריה:סגל הארץ
קטגוריה:סגל מקור ראשון
קטגוריה:נתניה: אישים
קטגוריה:ישראלים שנולדו ב-1972
כדורסל באולימפיאדת הלסינקי (1952)

**[[אולימפיאדת הלסינקי (1952)|אולימפיאדת 1952]]** נערכה בהלסינקי, פינלנד. תחרויות הכדורסל נערכו בין ה-25 ביולי ל-2 באוגוסט. זו הייתה תחרות כדורסל השלישית במשחקים האולימפיים. בתחרות השתתפו 294 ספורטאים מ-16 נבחרות גברים. המשחקים נערכו ב-Tennispalatsi למעט משחקי הגמר שנערכו ב-Töölö Sports Hall.

נבחרת ארצות הברית () זכתה במדליית זהב בפעם השלישית ברציפות.

## משתתפי התחרות
* המדינה המארחת - פינלנד
* קבוצות מאולימפיאדת לונדון - ארצות הברית צרפת, ברזיל, מקסיקו, אורוגוואי, צ'ילה
* אלופת העולם 1950 - ארגנטינה
* קבוצות מיורובסקט 1951 - ברית המועצות, צ'כוסלובקיה
* קבוצות שזכו בתחרות קדם - בולגריה, הפיליפינים, קנדה, הונגריה, קובה, מצרים

## שלב הבתים
### בית א'

### בית ב'

### בית ג'

### בית ד'

## שלב רבע הגמר
### בית א' של רבע גמר

### בית ב' של רבע גמר

## פלייאוף אליפות

### משחקים עבור המקומות 5-8

### משחק הגמר

## הדירוג הסופי

### ישראל במשחקים האולימפיים
שמאל|ממוזער|נבחרת אולימפית, 1952
נבחרת ישראל בכדורסל השתתפה בשלב המקודם. בעקבות הפסד לפיליפינים (57-47) ויוון (54-52) היא לא העפילה לתחרות עצמה. בין שחקני הנבחרת היה רלף קליין

## קישורים חיצוניים

* תיאור התחרות באתר אולימפי
* נתונים מאתר פיב"א
* ישראל בתחרות המקדימה

*
1952
קטגוריה:ענפי ספורט באולימפיאדת הלסינקי (1952)
GeForce 10

סדרת מאיצי הגרפיקה **GeForce 10** (10XX) היא משפחת מעבדים גרפיים שפותחה על ידי חברת אנבידיה. המעבדים בנויים בארכיטקטורה של פסקל, על שמו של המתמטיקאי בלז פסקל.

## טכנולוגיה
הליבה הראשונה שעובדת בארכיטקטורת פסקל, ה-GP100, הוכרזה ב-5 באפריל 2016 והכרטיסים הראשונים שעובדים תחת ארכיטקטורה זו, ה-GTX 1080 וה-GTX 1070, שפועלים על ליבת GP104, הוכרזו ב-7 במאי 2016 בשעה 04:00 לפנות בוקר שעון ישראל. GTX 1080 כולל בתוכו זיכרון GDDR5X, שמהיר מ-GDDR5 הסטנדרטי, טכנולוגיית SLI היברידית שמכפילה את התעבורה של חיבור ה-SLI.

כל הכרטיסים בארכיטקטורה זו מיוצרים בטכנולוגיה של 16 ננומטרים. הסדרה הביאה תמיכה בטכנולוגיה GPU Boost 3.0 וכן תמיכה נרחבת במציאות מדומה, שכן השיפורים בביצועים במציאות המדומה ביחס לדור הקודם הם כפי 2.

פיצ'רים חדשים בארכיטקטורת פסקל כוללים:
* תמיכה ב-CUDA גרסה  6.x
* תמיכה ב-DisplayPort  1.4
* תמיכה ב-HDMI 2.0b
* תמיכה ב-HDCP 2.2 בהפעלה והזרמת תוכן מוגן ב-DRM ברזולוציית 4K (ליבות מקסוול GM200 ו-GM204 לא תמכו בגרסה זו, רק ליבת GM206 תמכה בזה)
* חצי דיוק ב-FP16 שמורצים בקצב מהיר פי 2 מ-FP32, בעוד שפעולות של FP64 מורצות בחצי מהמהירות בהתאמה.
* תמיכה ב-GPU Boost 3.0
* Multi-Projection במקביל
* תמיכה בזכרונות GDDR5 ו-GDDR5X

## מפרט טכני
### סדרת GeForce 10

## ראו גם
* GeForce 800M
* GeForce 900

## קישורים חיצוניים

## הערות שוליים

קטגוריה:מעבדי GeForce
הבהלה לזהב (קלונדייק)

שמאל|250px|ממוזער|כמה מהמסלולים אל הקלונדייק
שמאל|250px|ממוזער|פסל בדוסון סיטי של כורה זהב
**בהלת הזהב בקלונדייק** הייתה נהירה המונית בשנים 1897–1899 אל מפגש הנהרות קלונדייק ויוקון ביוקון שבקנדה, בעקבות גילוי זהב במקום בשנת 1896.

גילוי הזהב בקלונדייק באוגוסט 1896 התפרסם בעיתונים במקומות מרכזיים באמריקה והיה לנושא שיחה חם. הדבר הוביל לכך שבשלוש השנים הבאות ניסו להגיע אל המקום כ-100,000 מהגרים מאזורים דרומיים ביבשת, במספר מסלולים שונים, שכללו חציית הרים ונהרות ולעיתים לקחו מספר שנים. הנהירה הייתה במיוחד אל דוסון סיטי, שאוכלוסייתה גדלה בשנים אלה מפחות מ-1,000 תושבים לכמה עשרות אלפים. בהתאם להוראות של המשטר הקנדי, על כל מהגר חלה החובה להביא אספקת מזון של שנה לפחות, בערך טון אספקה, כדי לא להגיע למצב של רעב המוני. נתון זה עיכב רבים מהמהגרים וגרם להם להפסיד בתחרות לכריית הזהב. 

גם אלו שהגיעו אל המקום נתקלו בקשיים, ביניהם - מציאת מקום לכרייה; אדמה קפואה שהקשתה על החפירה; מחסור במזון וציוד הכרחיים; ותחרותיות והתעסקות עם המקומיים ומהגרים אחרים. הנהירה ההמונית והתחרות בדרך למציאת הזהב גם גרמה למחלוקות רבות, הן בין המהגרים לבין עצמם, והן בינם לבין המקומיים. היא אף הובילה להעתקתם של אנשים מדרכים בהן עברו המהגרים אל אזורים סמוכים למושבות האינדיאנים, דבר שהוביל לעימותים ולמותם של רבים.

הבהלה השפיעה רבות על הכלכלה באזור - רבים מבתי העסקים, כמו מלונות ובתי הארחה, שגשגו. השפעה ניכרת נוספת של הבהלה הייתה על שוק העץ, שהיה ציר מסחר מרכזי באותה התקופה. בנוסף, לא כל הנוהרים התעסקו בכרייה - רבים גם החלו לסחור באדמות הכרייה עצמן, ולתת לאחרים לעשות את עבודת הכרייה עבורם.

בפועל, מעטים התעשרו כתוצאה מהבהלה לזהב. מתוך כ-100,000 מהגרים, רק כ-20,000 החלו לכרות זהב בפועל, ומתוכם רק כמה מאות מצאו זהב בכמות מספקת להצדיק את המסע. האירועים הגיעו לקיצם בשנת 1899, לאחר שהגיעו ידיעות על גילוי זהב במערב אלסקה. הדבר הוביל לנפילה דרסטית בכמות התושבים באזור. עם זאת, כריית הזהב נמשכה עד 1903; לאחר מכן, היא פסקה וחזרה לסירוגין. בהמשך הובא לאזור ציוד כריה מתקדם על ידי חברות גדולות ובמשך כמה עשרות שנים הופעלו שם מחפרי ענק. גם כיום (2024) עדיין כורים זהב רב באופן מסחרי ביוקון ואזור דוסון סיטי מהווה גם אתר תיירות.

## השפעה תרבותית
לאירועי בהלת הזהב בקלונדייק הייתה משמעות תרבותית ניכרת באמריקה הצפונית. האירועים תועדו בשירים, סיפורים, ספרים ותמונות. יום גילוי הזהב נחגג ביוקון עד ימים אלו. עלילת הסרט "הבהלה לזהב" של צ'רלי צ'אפלין מתרחשת על רקע בהלת קלונדייק; מיני-סדרה "קלונדייק" מתארת את מסעו וחייו של המהגר ביל הסקל בקלונדייק בתקופת הבהלה לזהב. 

ספרו של ז'ול ורן "געש הזהב" מספר על  האחים בן ראדל וסאמי סקים אשר ירשו מדודם בעלות על שטח לזיכיון זהב בקלונדייק. 

בין המהגרים היה גם ג'ק לונדון, מגדולי סופרי ההרפתקאות האמריקאים ומגדולי מתארי אלסקה. על רקע חוויותיו באלסקה כתב את ספריו הפופולריים ביותר, ביניהם פנג הלבן, קול קדומים, אודיסיאה בצפון, "הבהלה לזהב" ו"הרפתקאות סמוק בליו".

## ראו גם
* נתיב צ'ילקוט
* מכרה אינדיפנדנס

## קישורים חיצוניים

* 

* הבהלה לזהב בקלונדייק, שירות הפארקים הלאומיים של ארצות הברית

קטגוריה:בהלות זהב
קטגוריה:יוקון
קטגוריה:1897
קטגוריה:1898
קטגוריה:1899
קטגוריה:קנדה: כלכלה
ניקלאס פייראבנד

**ניקלאס פייראבנד** (בגרמנית: **Niklas Feierabend**; 28 באפריל 1997 - 1 במאי 2016) היה כדורגלן גרמני ששיחק בעמדת הקשר בקבוצת הנובר 96 מהבונדסליגה.

בגיל 6 החל פייראבנד לשחק במחלקת הנוער של TuS וטברגן, ובגיל 8 עבר למחלקת הנוער של הנובר 96. ב-2 באפריל 2016 ישב לראשונה על ספסל הקבוצה הבוגרת של המועדון, במשחק ליגה נגד המבורג.

ב-1 במאי 2016 נהרג פייראבנד בתאונת דרכים בעיירה ליד הנובר. באותה תאונה נהרגו שני בני אדם נוספים.

## קישורים חיצוניים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני הנובר 96
קטגוריה:כדורגלנים שמתו במהלך הקריירה
קטגוריה:הרוגי תאונות דרכים בגרמניה
קטגוריה:גרמנים שנולדו ב-1997
קטגוריה:גרמנים שנפטרו ב-2016
אבל דאירה

**אבל "אביי" דאירה** (באנגלית: **Abel "Abbey" Dhaira**; 9 בספטמבר 1987 – 27 במרץ 2016) היה כדורגלן אוגנדי ששיחק בעמדת השוער בקבוצות באוגנדה, ברפובליקה הדמוקרטית של קונגו, באיסלנד ובטנזניה ובנבחרת אוגנדה.
## קריירה
דאירה החל את הקריירה המקצוענית שלו בקבוצת אקספרס האוגנדית, ממנה עבר ל-URA. בהמשך עבר לוויטה קלאב מהרפובליקה הדמוקרטית של קונגו. בחודש ינואר 2011 חתם באיי. בי. וי. מליגת העל האיסלנדית. ב-11 במאי 2011 ערך את הופעת הבכורה שלו במועדון, כששיחק 90 דקות בניצחון 1-0 על ואלור במסגרת המחזור השלישי בליגה. בתחילת שנת 2013 עבר בהעברה חופשית לקבוצת סימבה הטנזנית, ובחודש ינואר 2014 חזר לאיי. בי. וי..

דאירה ערך 13 הופעות בנבחרת אוגנדה. את הופעת הבכורה שלו בנבחרת ערך בשנת 2009.

ב-27 במרץ 2016 נפטר דאירה מסרטן הקיבה ברייקיאוויק שבאיסלנד.

## קישורים חיצוניים

קטגוריה:כדורגלנים אוגנדים
קטגוריה:שוערי כדורגל
קטגוריה:כדורגלני ויטה קלאב
קטגוריה:כדורגלני איי. בי. וי.
קטגוריה:כדורגלני נבחרת אוגנדה
קטגוריה:כדורגלנים שמתו במהלך הקריירה
קטגוריה:ספורטאים זרים ברפובליקה הדמוקרטית של קונגו
קטגוריה:ספורטאים זרים באיסלנד
קטגוריה:ספורטאים זרים בטנזניה
קטגוריה:אוגנדים שנולדו ב-1987
קטגוריה:נפטרים ב-2016
הגלקסיה הננסית שדרית

**הגלקסיה הננסית שדרית** היא גלקסיה ננסית אליפטית אשר נמצאת בקבוצת הכוכבים שדרית, סמוך לגבול עם קבוצת הכוכבים ירכתי הספינה, כ-3.25 מעלות מצפון-מזרח לכוכב קאנופוס על הקו המחבר בינו ובין הכוכב טאו בירכתי הספינה. הגלקסיה התגלתה בשנת 1977 בעזרת טלסקופ שמידט באוסטרליה, והיא נמצאת במרחק של כ-340,000 שנות אור ממערכת השמש. בהירותה של הגלקסיה היא מדרגה 11 ולא קל להבחין בה, שכן היא סמוכה למישור הדיסקה של שביל החלב והיא נראית כמו אזור צפוף יחסית של כוכבים חלשים מאוד, כך שקשה להבדיל בינה ובין שביל החלב עצמו. הגלקסיה היא גלקסיית לוויין של שביל החלב והיא מתרחקת ממנו במהירות של כ-230 ק"מ בשנייה. 

## מאפיינים
קוטרה הזוויתי של הגלקסיה הוא כ-23.4 דקות קשת שממרחקה שקול לקוטר של כ-2,300 שנות אור, כ-2.3 אחוז מקוטרה של גלקסיית שביל החלב ומסתה כ- מסות שמש, כ-100 מיליוניות ממסת שביל החלב. מסת הכוכבים הנראים שבה היא רק מעט יותר ממיליון מסות שמש, כלומר רק כשליש האחוז ממסתה הכוללת וכל השאר הוא חומר אפל שטיבו אינו ידוע. רוב הכוכבים בגלקסיה נוצרו לפני 7 מיליארד שנים, אף שהיא גם חוותה התפרצויות של יצירת כוכבים אשר התרחשו לפני 13-3 מיליארד שנים. הגלקסיה נשארה שקטה במשך 4 מיליארד שנים לאחר ההתפוצצות הראשונה של יצירת כוכבים שהתרחשה בה.

שביל החלב מפעיל כוחות גאות אשר משפיעים על הגלקסיה.

## קישורים חיצוניים

* 

## הערות שוליים

קטגוריה:קבוצת הכוכבים שדרית
שדרית
שדרית
BDF-3299

**BDF-3299 **היא גלקסיה בעלת הסחה לאדום של 7.109 z ומרחקה מכדור הארץ הוא 12.9 מיליארד שנות אור.

עד לגילוי גלקסיה GN-108036, היא הייתה הגלקסיה הרחוקה ביותר הידוע.
## קישורים חיצוניים

* 

קטגוריה:גלקסיות רחוקות
קטגוריה:קבוצת הכוכבים דג דרומי
ויליאם מקגונגל

**וויליאם טופז מקגונגל** (באנגלית: **William Topaz McGonagal**; מרץ 1825 – 29 בספטמבר 1902) היה אורג, משורר ושחקן סקוטי. הוא זכה למוניטין בתור משורר גרוע במיוחד, אשר לא קיבל הכרה, או תשומת לב, עבור עבודתו.

הוא כתב כ-200 שירים, ביניהם הידועים לשמצה "אסון גשר טיי" ו"הלוויתן המפורסם מטיי", אשר נחשבים מבין הקטעים הגרועים ביותר בספרות האנגלית. מקגונגל נתפס בעיני רבים כמשורר הגרוע ביותר בהיסטוריה הבריטית. הפרסום של מקגונגל נובע מההשלכות ההומוריסטיות של השירה האיומה שלו, שנבעה מן המקצבים הלא מתאימים ואוצר המילים הדל שלו. עבודתו היא בלדות על אירועים וטרגדיות גדולים, והופץ בין האוכלוסייה המקומית בכרוזים.

הדמות מינרווה מקגונגל בספר "הארי פוטר" קרויה על שמו.

## קישורים חיצוניים

* 
* [קורות חיים באתר [האינדפנדנט]]
* 

## הערות שוליים

קטגוריה:משוררים סקוטים
קטגוריה:בריטים שנולדו ב-1825
קטגוריה:בריטים שנפטרו ב-1902
GN-108036

**GN-108036 **היא גלקסיה רחוקה שנתגלתה ואושרה על ידי טלסקופ סובארו ומצפה הכוכבים קק שבהוואי. המחקר שלה הושלם גם על ידי טלסקופ החלל האבל וטלסקופ החלל שפיצר. לאחר ההתגלתה, היא הוכרזה כגלקסיה הרחוקה ביותר במקום BDF-3299. בשנת 2012 התגלתה גלקסיה SXDF-NB1006-2 שהיא רחוקה עוד יותר.

הגלקסיה בעלת הסחה לאדום של 7.2 z, כלומר שלאור לקח 12.9 מיליארד שנים להגיע לכדור הארץ, הווה אומר שהיא נוצרה 750 מיליון שנה לאחר המפץ הגדול. גלקסיה זו מייצרת כוכבים בשיעור גבוה, של כ-100 מסות שמש בשנה.

## קישורים חיצוניים
* 

קטגוריה:גלקסיות רחוקות
קטגוריה:קבוצת הכוכבים הדובה הגדולה